પ્રાપ્ત વિગતો અનુસાર મુળ ભાલેજના પરંતુ હાલમાં નડિયાદ ખાતે રહેતા આબીદહુસેન નઝમુલહુસેન મલેક સોના-ચાંદીના દાગીના બનાવીને ગામડાઓમાં વેચવાનો ધંધો કરે છે. તેમના ભાગીદાર આણંદ ખાતે રહેતા હોય અને તેમણે કાનની બુટ્ટીઓ બનાવવા માટે આપી હોય ગઈકાલે લેવા માટે નડિયાદથી રાત્રીના સુમારે ટ્રેન મારફતે આણંદ આવ્યા હતા. સાડા આઠેક વાગ્યાના સુમારે આણંદના પ્લેટફોર્મ નંબર એક ઉપર ઉતરીને ચાલતા-ચાલતા પાંચ નંબરના પ્લેટફોર્મ પર ગયા હતા જ્યાં પેટમાં દુ:ખાવો ઉપડતા અને ઝાડા થઈ ગયા હોય કુદરતી હાજતે જવું જ પડે તેમ હોય તેઓ પાંચ નંબરના પ્લેટફોર્મ નંબર ઉપર આવેલા શૌચાલયમાં ગયા હતા પરંતુ ત્યાં ગંદુ હોય પાછા આવીને બાંકડા ઉપર બેસી ગયા હતા.